भूकंप के झटकों से एक बार फिर हिली लद्दाख की धरती, तीव्रता 5.1
लद्दाख की धरती रविवार को एक बार फिर भूकंप के झटकों से हिल गई। रिपोर्ट्स के मुताबिक, रविवार की रात लेह में 5.1 तीव्रता का भूकंप आया।
लेह: लद्दाख की धरती रविवार को एक बार फिर भूकंप के झटकों से हिल गई। रिपोर्ट्स के मुताबिक, रविवार की रात लेह में आए भूकंप की तीव्रता रिक्टर पैमाने पर 5.1 थी। इससे पहले लद्दाख क्षेत्र में शुक्रवार शाम 5.4 और 3.6 की मध्यम तीव्रता वाला भूकंप दो बार आया था। शुक्रवार को लद्दाख में आए भूकंप पर एनसीएस ने कहा कि 5.4 तीव्रता वाला भूकंप शाम चार बज कर 27 मिनट पर आया। वहीं, 3.6 तीव्रता वाला भूकंप शाम पांच बज कर 29 मिनट पर आया। हिमालयी क्षेत्र भूकंपीय गतिविधियों के लिये अत्यधिक संवेदेनशील है।